
# «Игелекле Казан» яшь коммерциячел булмаган оешмалар өчен акселератор эшләтеп җибәрәчәк

Иң мөһиме — инклюзив җәмгыять, экология һәм гаилә кыйммәтләре кебек юнәлешләр.

20 августта «Игелекле Казан» яшь коммерциячел булмаган оешмалар өчен акселератор эшләтеп җибәрәчәк. Проект шәһәр өчен кызыклы социаль чишелешләр табарга һәм авторларга аларны үстерергә ярдәм итәчәк. Бу хакта Башкарма комитетта эшлекле дүшәмбедә «Игелекле Казан» автоном коммерциячел булмаган оешма җитәкчесе Татьяна Мерзлякова хәбәр итте.


«Үз вакытында «Игелекле Казан»ны социаль проектлар белән шөгыльләнүче оешмаларны яраштыру өчен дә булыр дип уйлаган идек, – дип искәртте мэр Илсур Метшин. — Яшь оешмалар өчен бу акселератор — мөһим ярдәм. Бүген Татьяна Сергеевна үз командасы белән белемнәрен үстерде, мондый оешмалар белән системалы эш алып баралар. Әлбәттә, монда ике якның да файдасы бар, битараф булмаган казанлылар, бу басуда юлны яңа гына башлаучылар өчен алга таба да иҗтимагый инициативаларга ярдәм итәчәкбез. Ярдәм итү, гаризаларны дөрес төзү бик мөһим, — «Игелекле Казан» гамәлгә ашырырга ярдәм итә торган тулы бер эш комплексы.


Татьяна Мерзлякова сөйләгәнчә, акселераторда шәһәрнең коммерциячел булмаган оешмалары катнаша ала, әмма аларның Юстиция министрлыгында теркәлүе гаризалар кабул итә башлану турында игълан ителгәннән соң бер елдан да иртәрәк булмаска тиеш


Барлыгы өч этап каралган. Читтән торып сайлап алганнан соң «Волга» яшьләр үзәгенә белем бирү өчен керү планлаштырыла, анда катнашучылар өч көн дәвамында грантлар язарга, коммерциячел булмаган оешмалар эшендә стратегик һәм тактик бурычларга өйрәнәчәкләр һәм үзләренең инновацион проектларын эшләп бетерәчәкләр.


Аннары фикерләрне яклау булачак, аның нәтиҗәләре буенча аларны гамәлгә ашыру маршруты эшләнә. Катнашучылар белән Казан, Мәскәү һәм Санкт-Петербургның коммерцияле булмаган секторы лидерлары, шулай ук бизнес-тренерлар эшләячәк. Иң яхшы эшләрнең авторлары остазлык һәм «Игелекле Казан» эгидасы астында гамәлгә ашыру рәвешендә ярдәм алачак.


Гаризаны 20 августтан 10 сентябрьгә кадәр сылтама буенча бирергә мөмкин. Катнашучылар исемлеге 25 сентябрьдә билгеле булачак. Мөһим юнәлешләр: инклюзив җәмгыять, экология, гаилә кыйммәтләре.


Проект ТР Иҗтимагый палатасының социаль мәсьәләләр, хәйриячелек һәм коммерцияле булмаган секторны үстерү буенча комиссиясе белән берлектә гамәлгә ашырыла.


kzn.ru


Следите за самым важным и интересным в Telegram-каналеТатмедиа

## Нет комментариев
«Игелекле Казан» яшь коммерциячел булмаган оешмалар өчен акселератор эшләтеп җибәрәчәк